Junior Bok geskors ná kru uitlatingTiaan van der Merwe, haker vir die Junior Springbokspan, is vir ses weke geskors weens ŉ kru seksuele opmerking teen ŉ Engelse speler tydens die onlangs voltooide Junior Wêreldkampioenskap. Van der Merwe het die uitlating gemaak tydens die Junior Bokke se halfeindstryd teen Engeland wat hulle met 32-31 verloor het. Wêreldrugby het ondersoek ingestel na die onderonsie tussen Van der Merwe en Engeland se Joel Kpoku. Volgens die verslag oor die voorval het Van der Merwe erken dat hy gesê het: “That is what your mother will look like while sucking my c**k”, en dat hy ook ŉ hoogs aanstootlike gesigsgebaar gemaak het. “Dit was ŉ ernstige en growwe verbale misbruik van ŉ hoogs aanstootlike seksuele aard rakende die speler se ma en het gepaardgegaan met ŉ hoogs aanstootlike seksuele gebaar,” het Wêreldrugby beslis. Van der Merwe is effektief van 16 Junie tot 20 Augustus geskors.